Likumprojekts

**Grozījumi Zinātniskās darbības likumā**

Izdarīt Zinātniskās darbības likumā (Latvijas Republikas Saeimas un Ministru Kabineta Ziņotājs, 2005, 10. nr.; 2007, 15. nr.; 2009, 2., 14. nr.; Latvijas Vēstnesis, 2010, 47., 68., 74., 205. nr.; 2013, 61. nr.; 2016, 249. nr.) šādus grozījumus:

35. pantā:

papildināt pirmo daļu pēc vārdiem "programmas ir" ar vārdiem "attiecīgās nozares ministrijas";

izteikt otro daļu šādā redakcijā:

"(2) Valsts pētījumu programmu mērķus un uzdevumus definē attiecīgās nozaru ministrijas, konsultējoties ar Latvijas Zinātnes padomi un Latvijas Zinātņu akadēmiju. Valsts pētījumu programmas īsteno Ministru kabineta apstiprinātajos prioritārajos zinātņu virzienos. Finansējumu valsts pētījumu programmas īstenošanai var piešķirt no attiecīgās nozares ministrijas šiem mērķiem paredzētajiem valsts budžeta līdzekļiem. Attiecīgā nozares ministrija sadarbībā ar Izglītības un zinātnes ministriju konkursa kārtībā nosaka pētniecības projektus un to īstenotājus. Valsts pētījumu programmu pieteikšanas, ekspertīzes un finansēšanas kārtību nosaka Ministru kabinets."

Ministru prezidenta biedrs,

ekonomikas ministrs

Arvils Ašeradens